 Jeelka waxaanu ugu tagnay Dad jidhkoodu googo,ay, dad xiniinyuhu googoay, dad finanka wajiga ka soo baxay gacantaada leegyihiin, darxumada iyo dulinka dhex yaala meesha ayaad moodaa Goob xayawaan cadhoobay lagu soo xereeyay, Waxaa nagu yaala Dhaawacyo Ciidanka iyo dadkii xaafadu na soo gaadhsiiyeen, kuwaasi oo xataa aan la na waydiin waxa aanu qabno, Dadka oo naburadu ku yaalaan oo dheecaanku ka daayo ayaa loogu darayaa in la garaaco marka uu dhibkiisa sheegto, waxaa lagu siinayaa cunto laga buuxiyay Basbaas cas oo suugo looga dhigo, ma jiro qof xanuunsanaya oo laga saaro jeelkaasi illaa inta uu dhimanayo, ciidanka ayaa kuu sheegaya in aad albaabka ku garaaci karto uun marka uu qof dhinto, habeen kasta waxaa la keenayaa boqolaal qof oo cusub, qolka loogu talo galay 30 qof waxaa lagu xeraynayaa 250 qof oo mararka qaarkood neeftu dirqi kaaga soo baxayso, adiga oo dheecaanku meel walba kaa da,ayo, ka dib marka aad ku cadayooto injirta iyo dulinka ka dhashay nadaafad darrada jeelkan loogu talo galay in dadka lagu ciqaabo. 